ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
مرکزی وزیر زراعت نے حیدرآباد میں زرعی برادری کو بااختیار بنانے کے لیے جدید ترین گولڈن جوبلی آڈی ٹوریم کا افتتاح کیا
زراعت اور کاشتکاروں کی فلاح و بہبود کے مرکزی وزیر جناب نریندر سنگھ تومر نے آج ایکسٹنشن ایجوکیشن انسٹی ٹیوٹ ، راجندرنگر، حیدرآباد میں ای ای آئی گولڈن جوبلی آڈی ٹوریم کا افتتاح کیا۔ زراعت، امدادِ باہمی اور مارکیٹنگ کے وزیر، حکومت تلنگانہ جناب سنگی ریڈی نرنجن ریڈی؛ آئی اے ایس، سکریٹری، زراعت اور کاشتکاروں کی فلاح و بہبود، حکومت ہند جناب منوج آہوجا؛ آئی اے ایس، اے پی سی اور سکریٹری، کمشنر آف ایگریکلچر جناب ایم رگھونندن اور پی جے ٹی ایس اے یو کے محترم وائس چانسلر ، اور دیگر معززین بھی اس موقع پر موجود تھے۔
اس موقع پر اظہار خیال کرتے ہوئے جناب نریندر سنگھ تومر نے کہا کہ بھارت جی 20 کے پس منظر میں ’ایک کنبہ، ایک کرہ ارض اور ایک مستقبل ‘پر توجہ مرکوز کر رہا ہے۔ انہوں نے اس امر کا اعادہ کیا کہ ہمارے کاشتکار پوری دنیا کو خوراک فراہم کرنے میں مدد کر رہے ہیں۔ بھارتی زراعت ہمارے ملک کی ریڑھ کی ہڈی ہے اور زراعت ملک میں ایک ترجیحی شعبہ ہے۔ انہوں نے مزید کہا کہ مرکزی حکومت اسٹارٹ اپ اداروں اور تربیتی مراکز کے قیام کے لیے تعاون فراہم کر رہی ہے، اور اس طرح بھارتی زرعی تحقیق کو مضبوطی فراہم کرنے پر توجہ مرکوز کر رہی ہے۔ کووِڈ وبائی مرض کے دوران بھارتی کاشتکاروں نے اچھی پیداوار کی حصولیابی میں زبردست لچک کا مظاہرہ کیا۔ پی ایم کسان حکومت ہند کی ایک منفرد پہل قدمی ہے جو اِن پٹ خریداری کے لیے مالی تعاون کے ساتھ چھوٹے اور حاشیے پر موجود کاشتکاروں کو مدد فراہم کر رہی ہے۔حکومت ہند زراعت میں بڑے تربیت فراہم کار تیار کرنے کے لیے کے وی کے اور ای ای آئی اداروں پر توجہ مرکوز کر رہی ہے۔ اس سلسلے میں، نوتعمیر شدہ ای ای آئی آڈی ٹوریم تربیتی اداروں کو جدید سہولتیں فراہم کرنے کی حکومت کی تصوریت کی سند ہے۔ اس کا مقصد سائنسدانوں، محققین اور دیگر وابستگان کو معلومات، خیالات اور مہارت کے باہم تبادلے کے لیے سہولت فراہم کرنا ہے۔
جناب سنگی ریڈی نرنجن ریڈی نے اظہار خیال کرتے ہوئے کہا کہ حکومت تلنگانہ کے ذریعہ کاشتکاروں کو پیش کیا گیا تعاون کا نظام انہیں اپنی آمدنی میں اضافہ کرنے اور اپنی سماجی اقتصادی صورتحال کو بہتر بنانے میں مدد فراہم کر رہا ہے۔ انہوں نے افسران کی صلاحیت سازی کے لیے سخت محنت کرنے کے لیے ای ای آئی حیدرآباد کو مبارکباد پیش کی۔
زراعت اور کاشتکاروں کی فلاح و بہبود، حکومت ہند کے سکریٹری جناب منوج آہوجا نے اس امر کا اظہار کیا کہ ای ای آئی جیسے ادارے ہنر مندی پر مبنی کورس کی تعلیم دے رہے ہیں اور انہوں نے کاشتکاروں کے مسائل کے حقیقی حل پیش کرنے کے لیے سائنٹفک برادری کو مل جل کام کرنے کے لیے رہنمائی فراہم کی ہے۔ ای ای آئی، حیدرآباد کو زراعت اور کاشتکاروں کی فلاح و بہبود کی وزارت، حکومت ہند، نئی دہلی کے ذریعہ مکمل طور پر مالی تعاون حاصل ہوتا ہے، جو پروفیسر جے شنکر تلنگانہ اسٹیٹ ایگریکلچر یونیورسٹی، راجندر نگر، حیدرآباد کے زیر انتظام ہے۔
اس موقع پر اظہار خیال کرتے ہوئے پی جے ٹی ایس اے یو کے وائس چانسلر نے یونیورسٹی کی حصولیابیوں کا ذکر کیا اور ای ای آئی کو نئی فیسلٹی کے لیے مبارکباد پیش کی۔ نیا ای ای آئی آڈی ٹوریم ویڈیو کانفرنسنگ، ورکشاپوں، کانفرنسوں، سیمیناروں سمیت ای ای آئی کے تمام شراکت داروں کے لیے جدید ترین آڈیو ویزووَل سہولت سے آراستہ ہے۔
مواصلات اور اطلاعاتی ٹیکنالوجی کی وزارت
ٹیلی مواصلات محکمہ نے 700 میگا ہرٹز ، 800 میگا ہرٹز ، 900 میگا ہرٹز ، 1800 میگا ہرٹز ، 2100 میگا ہرٹز ، 2300 میگا ہرٹز اور 2500 میگا ہرٹز بینڈ میں اسپیکٹرم کی نیلامی کے لئے درخواستیں طلب کرنے کا نوٹس جاری کیا
نیلامی میں شرکت کے لئے درخواستیں جمع کروانے کی آخری تاریخ 5 فروری 2021 ہے
نیلامی یکم مارچ 2021 سے آن لائن شروع ہوگی
نئی دہلی ،06جنوری:
محکمہ ٹیلی مواصلات  نے آج اسپیکٹرم کی نیلامی کے لئے 700 میگا ہرٹز ، 800 میگا ہرٹز ، 900 میگا ہرٹز ، 1800 میگا ہرٹز ، 2100 میگا ہرٹز ، 2300 میگا ہرٹز اور 2500 میگا ہرٹز بینڈ میں درخواستیں طلب کرنے کا نوٹس  جاری کیا ہے۔ این آئی اے کی اہم خصوصیات یہ ہیں:
- اسپیکٹرم کی 700 میگا ہرٹز ، 800 میگا ہرٹز ، 900 میگا ہرٹز ، 1800 میگا ہرٹز ، 2100 میگا ہرٹز ، 2300 میگا ہرٹز اور 2500 میگا ہرٹز بینڈ میں پیش کش کی گئی ہے۔
- نیلامی کے لئے کل اسپیکٹرم 700 میگا ہرٹز بینڈ میں 660 میگا ہرٹز ، 800 میگا ہرٹز بینڈ میں 230 میگا ہرٹز ، 900 میگا ہرٹز بینڈ میں81.4میگا ہرٹز، 1800 میگا ہرٹز بینڈ میں 313.6 میگا ہرٹز ، 2100 میگا ہرٹز بینڈ میں 175 میگا ہرٹز ، 2300 میگا ہرٹز بینڈ میں 560 میگا ہرٹز اور 2500 میگا ہرٹز بینڈ میں 230 میگا ہرٹز۔
- بلاک کا سائز ہے 900 میگاہرٹز اور 1800 میگا ہرٹز بینڈ میں 200 کلو ہرٹز  ، 800 میگا ہرٹز بینڈ میں 1.25 میگاہرٹز  ، 700 میگا ہرٹز بینڈ میں 5 میگا ہرٹز  ، 2100 میگا ہرٹز بینڈ میں 5 میگا ہرٹز  ، 10 میگا ہرٹز  2300 میگا ہرٹز اور 2500 میگا ہرٹز بینڈ میں۔
- نیلامی ہوئے اسپیکٹرم کی ویلیڈیٹی 20 سال ہوگی۔
- کامیاب بولی لگانے والوں کے لئے قسطوں میں ادائیگی کا متبادل موجود ہے۔
- نیلامی کا فارمیٹ بیک وقت کئی دور اسینڈنگ  ای نیلامی ہے۔
- این آئی اے میں ریزرو قیمت ، پری کوالیفیکیشن کی شرائط ، ارنسٹ منی ڈپازٹ  ، نیلامی کے قواعد وغیرہ سے متعلق تفصیلات ہیں۔
- نیلامی میں شرکت کے لئے درخواستیں جمع کروانے کی آخری تاریخ 5-2-2021 ہے۔
- نیلامی 01-03-2021 کو شروع ہو گی اور آن لائن منعقد کی جائے گی۔
درخواستیں طلب کرنے کے لئے جاری نوٹس  کی تفصیلی جانکاری کے لئے یہاں کلک کریں۔
کابینہ
کابینہ نے ہندوستان اورسوئڈن کے درمیان جہاز رانوں کے سرٹیفکٹس کو تسلیم کرنے سے متعلق معاہدے کو استقدامی منظوری دی
نئی دہلی،24؍دسمبر،وزیراعظم جناب نریندر مودی کی زیر صدارت مرکزی کابینہ نے ٹریننگ ، سرٹیفکیشن اور جہاز رانوں پرنظر رکھنے ، 1978 کے معیارات سے متعلق عالمی کنونشن کے ریگولیشن 1 /10 پر عمل کرتے ہوئے جہاز رانوں کے سرٹیفکٹ کو تسلیم کرنے سے متعلق ہندوستان اور سوئڈن کے درمیان معاہدے کو استقدامی منظوری دے دی ہے۔
اس معاہدے سے ایس ٹی سی ڈبلیو کنونشن کے ریگولیشن 1/10 کے التزام کے مطابق بحریہ تعلیم اور ٹریننگ ، اہلیتی سرٹیفکٹ ، تصدیقات ، ٹریننگ اور دستاویزی ثبوت اور دونوں ملکوں کی حکومتوں کے جاری کردہ طبی فٹنس سرٹیفکٹ کو تسلیم کرنے کا راستہ ہموار ہو گا اور اس معاہدے سے دونوں ملکوں کے درمیان ٹریننگ سرٹیفکیشن اور جہاز رانوں کے بندو بست میں امداد باہمی کا راستہ فراہم ہوگا۔
یہ معاہدہ دونوں ملکوں کے درمیان سود مند ہوگا۔ کیونکہ سوڈان بحری جہاز کی ملکیت رکھنے والا ایک ملک ہے جبکہ ہندوستان جہاز رانوں کو سپلائی کرنے والا ایک ملک ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6021
(Visitor Counter : 55
نوجوانوں کے امور اور کھیل کود کی وزارت
کھیل کی وزارت نے دہلی کے باہر اپنی پہلی مشن اولمپک سیلکی میٹنگ منعقد کی
نوجوانوں کے امور اور کھیلوں کی وزارت نے 19 اور 20 جنوری کودہلی سے باہر اور بھوبنیشور ، اُڈیشہ میں چل رہے ہاکی عالمی کپ کے دوران اپنی پہلی مشن اولمپک سیلکی میٹنگ منعقد کی۔
یہ 15روزہ میٹنگ جہاں ایم او سی کے ممبر ہندوستان کے اولمپک پروگرام کے اہم ایجنڈا نکات اور ٹارگیٹ اولمپک پوڈیم اسکیم  ایتھلیٹوں کی تجاویز پر بات چیت کرنے کے لئے ملتے ہیں، جو بھوبنیشور اُڈیشہ میں منعقد ہوئی، جہاں انہیں ہندوستانی مردوں کی ہاکی ٹیم کا آخری میچ دیکھنے کو ملا، جو ویلس ٹیم کے خلاف گروپ اسٹیج میچ تھا۔
کھلاڑیوں کو براہ راست دیکھنے کے تجربے کے بارے میں گفتگو کرتے ہوئے سابق ہندوستانی لانگ جمپر انجو بابی جارج نے کہا’’اس موقع سے ہمیں انہیں ایک مقابلے کے دوران اپنی کارکردگی کا مظاہرہ کرتے ہوئے دیکھنے کا اچھا موقع ملا اور ہم ان کا صحیح تجزیہ کرسکتے ہیں، اس کے ساتھ ساتھ آئندہ کی میٹنگ کے دوران اس پر غورو خوض بھی کرسکتے ہیں۔یہاں تک کہ فاصلے کو بھرنے کے لئے بہتر طریقے سے ان کا تجزیہ بھی کرسکتے ہیں۔چنانچہ ہمارے لئے یہ ایک عظیم موقع تھااور ہم مزید میچ دیکھنا چاہیں گے اور نہ صرف ہاکی، بلکہ دیگر کھیلوں کو بھی ، جب بھی ہمیں اس کا موقع ملے گا۔‘‘
ہندوستان کی مرد اور خواتین ہاکی ٹیمیں ہی ایسی ٹیمیں ہیں، جنہیں ایم وائی اے ایس کی ٹاپس اسکیم کے تحت مالی معاونت کی جاتی ہے اور اسپورٹ اتھارٹی آف انڈیاکے تربیت اور مقابلوں کے لئے سالانہ کیلنڈر اسکیم کے تحت 24کروڑ روپے کا سالانہ خرچ آتا ہے۔
کھلاڑیوں ، خاص طور پر ہاکی ٹیم کے لئے ٹی او پی ایس کی اہمیت کے بارے میں گفتگو کرتے ہوئے ہندوستانی ہاکی ٹیم کے سابق کپتان ویرین رسکنہا نے کہا’’ایم او سی اور ٹی او پی ایس پچھلے کچھ برسوں میں تمام ہندوستانی ایتھلیٹوں اور ہاکی ٹیموں کو اتنی حمایت دے رہے ہیں اور ہمیں یہ ان کی کارکردگی سے دیکھنے کو ملا ، خاص طور سے مرد ہاکی ٹیم کی کارکردگی سے جس نے 41 سال کے بعد ایک اولمپک میڈل جیتا اور اب اسی اولمپک میڈل کی وجہ سے وہ عالمی کپ میں حصہ لے رہی ہے، چنانچہ ہمیں ان کی حمایت جاری رکھنی چاہئے۔‘‘
عام طورپر پورے ہندوستان سے ایم او سی ممبر ٹی او پی ایس سے متعلق ایجنڈے پر غوروفکر کرنے کے لئے ہر ماہ دہلی جاتے ہیں۔کووڈ-19کی وباء کی انتہا کے دوران میٹنگوں کو ورچوئل پلیٹ فارم پر لایاگیا، تاکہ ایتھلیٹ کو تاخیر کی وجہ سے کوئی پریشانی نہ ہو۔ لاک ڈاؤن کے بعد کے میٹنگوں نے ایک ہائی برِڈ نظریہ اپنایا ہے، جہاں مہینے میں ایک میٹنگ ورچوئلی طورپر منعقد کی جاتی ہے، جبکہ دوسری میٹنگ میں تمام ممبر جسمانی طورپر شرکت کرتے ہیں۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کل گورننس پر شعبہ جاتی ماہرین کے ساتھ ڈی اے آر پی جی ایس ویژن انڈیا 2047 میٹنگ کی صدارت کریں گے
حکومت میں اصلاحات کے کلیدی اصول، مؤثر ایگزیکٹوایجنسیوں کی تشکیل اور حکومت میں اقدار اور جوابدہی کے موضوعات ایجنڈے میں شامل ہوں گے
ای گورننس کا استعمال کرتے ہوئے شہریوں اور حکومت کو قریب تر لانے پر خاص طور سے تبادلہ خیال ہوگا
وزیر اعظم نے ہدایت دی ہے کہ حکومت ہند کی تمام وزارتوں/محکموں کو ویژن انڈیا 2047 کے لئے دستاویز تیار کرنی ہوگی جس میں اس دہائی کے لئے دور رس مقاصد اور ان کے نتائج کو مقررہ معیار اور سنگ میل کے ساتھ پیش کرنا ہوگا۔ گورننس پر ویژن انڈیا 2047 کو حاصل کرنے کے لئے مطلوبہ ڈھانچہ جاتی اور ادارہ جاتی اصلاحات پر صلاح دینے کی خاطر ڈی اے آر پی جی نے شعبہ جاتی ماہرین ، ماہرین تعلیم اور سائنسی برادری کے ساتھ پندرہ جنوری 2022 کو ایک میٹنگ رکھی ہے۔ ڈاکٹر جتیندر سنگھ، سائنس اور ٹیکنالوجی کے وزیر مملکت، ارضیاتی سائنس کے وزیر مملکت  وزیر اعظم کے دفتر میں وزیر مملکت ، عملے ، شکایات عامہ اور پنشن ، ایٹمی توانائی اور خلا وزیر مملکت گورننس کے معاملات پر پندرہ جنوری 2022 کو شعبہ جاتی ماہرین کے ساتھ میٹنگ کی صدارت کریں گے۔
سنٹرل سکریٹریٹ میں فیصلہ سازی میں بہتری لانے ، وزارتوں/محکموں کے کاموں میں معقولیت لانے، عوامی خدمات میں اخلاق ، شفافیت اور جوابدہی، مؤثر ایکزیکٹو ایجنسیوں کی تشکیل ، حکومت میں اصلاحات کے کلیدی اصولوں ریاستوں میں گورننس کی نگرانی، 21 ویں صدی کی گورننس میں بندوبست کے طور طریقے شہریوں پر مرکوز گورننس ، ریاستی سکریٹریٹس میں اصلاحات، گورننس میں ٹیکنالوجی کے استعمال اور عمدہ کارکردگی والے اداروں کے قیام جیسے معاملے زیر غور آئیں گے۔
تبادلہ خیال میں حصہ لینے والے پندرہ شعبوں کے ماہرین میں سابق کابینہ سکریٹریز، ڈی او پی ٹی کے سابق سکریٹریز، منتخب آئی آئی ٹی اور آئی آئی ایم کے ڈائرکٹرز، اے ایس سی آئی اور صلاحیت سازی کے کمشنر شامل ہوں گے۔ سکریٹری ڈی اے آر پی جی وی ۔سرینواس اور این پی اے کے ڈائرکٹر جنرل ڈاکٹر ایس این ترپاٹھی بھی میٹنگ میں شریک ہوں گے۔
شعبہ جاتی ماہرین کے ساتھ صلاح مشورے کے بعد ڈی اے آر پی جی کا ویژن انڈیا 2047 وضع کیا جائے گا۔
وزارات ثقافت
دلی 19 دسمبر کو وندے بھارتم نرتیہ اتسو کے گرانڈ فنالے کی میزبانی کرے گی
نئی دہلی،18دسمبر ، 2021/ دلی آل انڈیا وندے بھارتم نرتیہ اتسو کے گرانڈ فنالے کی 19 دسمبر کو جواہر لعل نہرو اسٹیڈیم آڈی ٹوریم میں میزبانی کرے گی۔ چار زون کے 949 رقاصوں پر مشتمل 73 گروپ گرانڈ فنالے تک پہنچ پائے ہیں۔ یہ رقاص اب فائنل میں اپنے فن کا مظاہرہ کریں گےاور فاتحین کو یوم جمہوریہ کی پریڈ میں اپنے فن کا مظاہرہ کرنے کا زندگی میں ایک بار موقع ملے گا جسے نہ صرف بھارت میں بلکہ پوری دنیا میں دیکھا جاتا ہے ۔
گرانڈ فنالے میں ثقاف اور امور خارجہ کی وزیر مملکت محترمہ میناکشی لیکھی ، دفاع اور سیاحت کے وزیر مملکت جناب اجے بھٹ، معرف اداکارہ – گلو کارہ - رقاصہ ایلا ارون ، شوبھنا نارائن شیبانی کشیپ اور سونل مان سنگھ اور فنون لطیفہ اور ثقافت سے تعلق رکھنے والی دیگر شخصیتیں شرکت کریں گی۔ رانی خانم اور ان کا گروپ خصوصی طور پر اپنے فن کا مظاہرہ کرے گا جس کا عنوان ہے وندے بھارتم نیز اساطیری شخصیت تنو سری شنکر اور ان کا گروپ اس دن خاص کارکردگی کا مظاہرہ کرے گا۔
وندے بھارتم وزارت دفاع اور ثقافت کی وزارت کا ایک منفرد قدم ہے جس کا اہتمام بھارت کی آزادی کے 75 سال پورے ہونے کے موقعے پر منائے جانے والے آزادی کا امرت مہوتسو کے حصے کے طور پر کیا جا رہا ہے۔ اس مقابلے کا اصل مقصد ملک بھر کے سرکردہ باصلاحیت ڈانسرس کو منتخب کرنا اور انہیں 2022 کی یوم جمہوریہ کی پریڈ میں کارکردگی پیش کرنے کا موقع دینا ہے۔
گرانڈ فنالے مقابلے کو وندے بھارتم کے سرکاری فیس بک پیج اور یو ٹیو ب چینل پر نیز ویب سائٹ  اور موبائل اپلیکیشن پر براہ راست دیکھا جاسکتا ہے۔
۔۔۔
ش ح ۔ اس۔ ت ح ۔
U –14490
(Visitor Counter : 123
زراعت اور کاشتکاروں کی فلاح و بہبود کی وزارت
ربیع کی فصل 21-2020کے دوران دلہن ، تلہن اور گیہوں کی خریداری پوری طرح کی جا رہی ہے
2682 کروڑ روپے مالیت کا دلہن اور تلہن خریدا گیا جس سے 325000 سے زیادہ کسانوں کو فائدہ ہوا
موسم گرما کے فصلوں کی بوائی کے رقبے میں خاطر خواہ اضافہ
نئی دہلی، 05 مئی 2020 / ربیع کی 21-2020 کی فصل کے تحت 02.05.2020 تک 261565 میٹرک ٹن دلہن اور 317473 میٹرک ٹن کی خریداری کی گئی ۔ یہ خیرداری 2682 کروڑ روپے کی زیادہ سے زیادہ امدادی قیمت پر کی گئی جس سے 325565 کسانوں کو فائدہ ہوا۔ اس میں سے 14859 میٹرک ٹن دلہن اور 6706 میٹرک ٹن تلہن کی خریداری یکم اور 02 مئی 2020 کو 6 ریاستوں مدھیہ پردیش، مہاراشٹر، کرناٹک ، راجستھان، اتر پردیش اور ہریانہ میں کی گئی۔
اس کے ساتھ ساتھ ربیع کے مارکیٹنگ سیزن 21-2020 میں 18797767 میٹرک ٹن گیہوں ایف سی آئی میں پہنچایا گیا جس میں سے 18136180 میٹرک ٹن گیہوں کی خریداری کی گئی۔ اسی دوران موسم گرما کی بوائی کا رقبہ مندرجہ ذیل ہے:
- چاول : موسم گرما کے تحت چاول کے لیے تقریباً 34 اعشاریہ آٹھ صفر لاکھ ہیکٹیئر رقبہ جبکہ پچھلے سال اسی مدت کے دوران یہ رقبہ 25 اعشاریہ دو چھ لاکھ ہیکٹیئر تھا۔
- دلہن : دلہن کے تحت بوائی کا رقبہ تقریباً 8 اعشاریہ سات سات لاکھ ہیکٹیئر ہے۔ جبکہ پچھلے سال اسی مدت کے دوران یہ رقبہ 5 اعشاریہ چار چار لاکھ ہیکٹیئر ٹن تھا۔
- موٹا اناج : موٹے اناج کے تحت بوائی کا رقبہ 9 اعشاریہ ایک دو لاکھ ہیکٹیئر ہے۔ جبکہ پچھلے سال اسی مدت کے دوران یہ رقبہ 5 اعشاریہ چار نو لاکھ ہیکٹیئر تھا۔
- تلہن : تلہن کے تحت بوائی کا رقبہ 8 اعشاریہ آٹھ سات لاکھ ہیکٹیئر ہے جبکہ پچھلے سال اسی مدت کے دوران یہ رقبہ سات لاکھ ہیکٹیئر تھا۔
حکومت ہند کا زراعت ، تعاون اور کسانوں کی بہبود کا محکمہ کووڈ – 19 وبا کی وجہ سے لاک ڈاؤن کے دوران کھیتوں کی سطح پر کسانوں اور زرعی سرگرمیوں میں آسانی لانے کے لیے بہت سے اقدامات کر رہا ہے۔ پردھان منتری کسان سمان ندھی  اسکیم کے تحت لاک ڈاؤن پریئڈ 24.03.2020 سے ابھی تک تقریبا 9 کروڑ 6 لاکھ کسان کنبوں کو فائدہ ہوا ہے اور ابھی تک 18134 کروڑ روپے کی رقم جاری کی جا چکی ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2293
(Visitor Counter : 152
پیٹرولیم اور قدرتی گیس کی وزارت
دستخط کرنے کی رسم کے بارے میں پیٹرولیم کے وزیر دھرمیندر پردھان کا اظہار خیال
نئی دہلی،25 جون 2018؍
دوستو!
آپ نے مہاراشٹر میں رتناگری ریفائنری اور پیٹرو کیمیکل پروجیکٹ میں شرکت کے بارے میں سعودی عرب کے ارامکو اور ایڈناک کے درمیان مفاہمت نامے پر دستخط کرنے کی تقریب کو دیکھا۔میرے لئے یہ بڑے فخر کی بات ہے کہ دستخط کرنے کی رسم ہز ہائنس شیخ عبداللہ بن سلطان النہیان کے سامنے انجام دی گئی، جو متحدہ عرب امارات کے امور خارجہ اور بین الاقوامی تعاون کے وزیر ہیں۔
آج کا مفاہمت نامہ دراصل اس مفاہمت نامے کی ایک کڑی ہے، جو تیل کی تین مارکیٹنگ کمپنیوں آئی او سی ایل، بی پی سی ایل اور ایچ پی سی ایل نیز سعودی ارامکو اور آر آر پی سی ایل کے درمیان کے ہوا تھا۔اس مفاہمت نامے پر بین الاقوامی توانائی فورم کی 16ویں وزارتی میٹنگ کے موقع پر اپریل میں دستخظ کئے گئے تھے۔ یہ دستخظ میرے ساتھی اور دوست خالد الفالح کی موجودگی میں ہوئے تھے۔ آج ایک اور پارٹنر کی حیثیت سے ایڈناک بھی اس اہم پروجیکٹ میں شامل ہوگیا ہے۔
سعودی ارامکو اور ایڈناک کی طرف سے 44 بلین امریکی ڈالر کے اس پروجیکٹ نے بیرون ملک کی طرف سے ہندوستان کے تیل کو صاف کرنے کے سیکٹر میں یہ سب سے بڑی سرمایہ کاری ہے۔اس کی اہمیت راست غیر ملکی سرمایہ کاری سے بھی آگے بڑھ کر ہے۔ یہ دراصل ہندوستان ، سعودی عرب اور متحدہ عرب امارت کے مابین ایک اسٹریٹجک شراکت داری ہے، جس کی عکاسی مفاہمت نامے کے ذریعے ہوتی ہے۔ اس شراکت داری کے ذریعے ان کئی تیل کمپنیوں کی خام تیل کی فراہمی ذرائع ، ٹیکنالوجی، تجربہ اور مہارت ایک ساتھ جمع ہوگئے ہیں۔
پچھلے چار برسوں میں ہمارے وزیر اعظم اور سعودی عرب اور متحدہ عرب امارات کے رہنماؤں کے ذریعے دکھائے گئے وژن اور ان کے عہد کی وجہ سے تینوں ملک پہلے کہیں زیادہ قریب آگئے ہیں۔ ان تینوں ملکوں کے رہنماؤں نے سیاسی ، اقتصادی اور اسٹریٹجک تعلقات کو مستحکم بنانے نیز عوام سے عوام کے درمیان رابطوں کو مضبوط کرنے کے لئے کئی بار ملاقات کی۔
سعودی عرب ہمیشہ سے ہی ہندوستان کے لئے خام تیل فراہم کرنے والا ایک قابل بھروسہ اور معتبر ملک رہا ہےاور ہندوستان کی توانائی کی مسلسل فراہمی میں اس کا ایک اہم رول رہا ہے۔مجھے یہ یقین دہانی اپنے ساتھی وزیر جناب خالد الفالح کی طرف سے متعدد بار کرائی گئی ہے، جس میں پچھلے ہفتے ویانا کی میٹنگ بھی شامل ہے، جو اوپیک کے بین الاقوامی سیمینار کے موقع پر ہوئی تھی۔ متحدہ عرب امارات نے بھی ہندوستان میں تیل کے معاملے میں بڑی سرمایہ کاری کی ہے۔مینگلور ایس پی آر بھرنے کے لئے خام تیل کی پہلی کھیپ پچھلے مہینے موصول ہوئی تھے۔ ہماری کمپنیوں آئی او سی ایل ، او وی ایل اور بی پی آر ایل نے اس سال فروری میں نچلے زاخم آئل فیلڈ میں سرمایہ کاری کی تھی اور مجھے خوشی ہے کہ اس سرمایہ کاری کی وجہ سے خام تیل کی پہلی کھیپ بھی 8جون کو مینگلور پہنچ چکی ہے۔
یہ زبردست ریفائنری 1.2 ملین بیرل خام تیل روزانہ صاف کرسکے گی۔ یہ بہت سی صاف شدہ پیٹرولیم مصنوعات تیار کرے گی، جن میں پیٹرول اور ڈیزل بھی شامل ہے، جو بی ایس-VI ایندھن کی صلاحیت کے ضابطوں کے عین مطابق ہوگا۔ یہ ریفائنری ، مربوط پیٹرو کیمیکل کپلیکس کے لئے فیڈ اسٹاک بھی فراہم کرے گی، جس کی صلاحیت تقریباً 18 ملین ٹن سالانہ پیٹرو کیمیکل مصنوعات تیار کرنے کی ہوگی۔
ہم ہندوستان ، سعودی عرب اور متحدہ عرب امارات کے مابین تیل او رگیس کے شعبے میں تعاون کے ایک نئے باب کا آغاز ہونے کے منتظر ہیں۔
U: 3274
(Visitor Counter : 88
وزارتِ تعلیم
ملک بھر میں 12 نومبر 2021 کو قومی حصولیابی سروے  کا انعقاد ہوگا
بھارت سرکار تین سال کی مدت کےدوران سوئم، چوتھی، آٹھویں اور دسویں کلاسوں میں نمونے پر مبنی قومی حصولیابی سروے  کا ایک رولنگ پروگرام نافذ کررہی ہے۔ پچھلی بار قومی حصولیابی سروے 13 نومبر 2017 کو کرایا گیا تھا، جس میں گریڈ سطح کی تیسری ، چوتھی اورآٹھویں کلاسوں میں بچوں کی جانب سے فروغ پائی گئی صلاحیتوں کاجائزہ لیا گیا تھا۔
ملک بھر میں این اے ایس کا اگلا دور 12 نومبر 2021 کو منعقد ہوگا جس سےکووڈ-19 عالمی وبا کے دوران نئی باتوں کے سیکھنے اورسیکھنےسکھانے میں آنے والی رکاوٹوں کاجائزہ لینے میں مد د ملے گی، اوران رکاوٹوں کو دور کرنے کے اقدامات کا جائزہ لینے میں بھی مدد ملے گی۔ این سی ای آر ٹی کی جانب سے اسکولوں کے سیمپلنگ ، ٹیسٹ آئٹموں کو حتمی شکل دینا، امتحان اور مضامین کو تیار کیا گیا ہے۔ البتہ سیمپل اسکولوں میں امتحان کا حقیقی انتظام سی بی ایس ای کے ذریعہ متعلقہ ریاستوں اور مرکز کے زیرانتظام علاقوں کے اشتراک سے کیا جائے گا۔ این اے ایس 2021 اسکولوں کے تمام ا سپیکٹرم یعنی گورنمنٹ اسکولوں ، ملک کے حکومت کی امداد سے چلنے والے اسکولوں اور پرائیویٹ اسکولوں کااحاطہ کرے گا۔اس بات کا امکان ہے کہ این اے ایس 2021 میں 36 ریاستوں اور مرکز کے زیرانتظام علاقوں کے 733 اضلاع میں 38لاکھ طلباء اور 1.23 لاکھ اسکولوں کا احاطہ کیا جائے گا۔قومی حصولیابی سروے تیسری اور پانچویں کلاس کے لئے زبان، ریاضی اور ای وی ایس میں ہوگا۔آٹھویں کلاس کے لئے قومی حصولیابی سروے زبان ، ریاضی، سائنس اور سوشل سائنس میں ہوگا۔دسویں کلاس کے لئے زبان، ریاضی، سائنس، سوشل سائنس اور انگریزی میں قومی حصولیابی سروے ہوگا۔ آسامی، بنگالی، انگلش، گجراتی، ہندی، کنڑ، ملیالم، منی پوری، مراٹھی، میزو، اڑیا، پنجابی، تمل، تیلگو، اردو، بوڑو، گارو، کھاسی، کونکنی، نیپالی، بھوٹیا اورلیپچا احاطہ کرتے ہوئے امتحان انسٹرکشن کے 22 میڈیم میں کرائے جائیں گے۔
سروے کو خوش اسلوبی اور منصفانہ طریقے سے کرانے کے لئے ہر ریاست اور مرکز کے زیرانتظام علاقوں میں 182488 فیلڈ انوسٹیگیٹرس، 123729 آبزرورس، 733 ضلع سطح کے کوارڈینیٹرس اور ضلع نوڈل آفیسرس کےعلاوہ 36 اسٹیٹ نوڈل افسروں کو مقرر کیا گیا ہے۔ اس کے علاوہ کام کاج کی مجموعی نگرانی کے لئے اضلاع میں تقریبا 1500 بورڈ نمائندے بھی مقرر کئے گئے ہیں اور سروے کو منصفانہ طریقے سے کرانے کو یقینی بنانے کے لئے سبھی عملے کو ان کے رولس اور ذمہ داریوں کے بارے میں زبردست تربیت فراہم کی گئی ہے۔
سی بی ایس ای کے چیئرمین کی سربراہی میں قومی حصولیابی سروے کے انعقاد کے لئے ایک قومی اسٹیرنگ کمیٹی تشکیل دی گئی ہے ۔ ایک پورٹل کاآغاز کیا گیا ہے تاکہ قومی حصولیابی سروے 2021 کےانعقاد کے لئے مختلف کلیدی عہدیداروں کے ساتھ تال میل قائم کیا جاسکے ۔ قومی حصولیابی سروے 2021 کے لئے ایلیمنٹری اور ثانوی سطح کے لئے ریاست اور ضلع رپورٹ کارڈس پبلک ڈومین میں جاری کئے جائیں گے اورانہیں رکھا جائے گا۔
ہنر مندی کے فروغ اور صنعت کاری کی وزارت
وزیر مملکت جناب راجیو چندر شیکھر کل جموں و کشمیر کا دورہ کریں گے
وزیر مملکت، ریاستی حکومت کے عہدیداروں، طلباء اور دیگر اسٹیک ہولڈرز کے ساتھ ہنرمندی، اختراع اور کاروبار میں مشغولیت کو وسیع کرنے کے لیےبات چیت کریں گے
انٹرپرینیورشپ اور ہنر مندی کے فروغ اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر کل جموں و کشمیر کے دو روزہ دورے پر روانہ ہوں گے جس کے دوران وہ ریاستی حکومت کے عہدیداروں، طلباء اور دیگر اسٹیک ہولڈرز کے ساتھ ہنر مندی، جدت طرازی اور انٹرپرینیورشپ سے متعلق تبادلۂ خیال کریں گے۔
جناب راجیو چندر شیکھر سرکاری اسکیموں جیسے ممکن، تیجسوانی اسکیموں، اجولا، آپ کی زمین، آپ کی نگرانی اسکیموں وغیرہ کے کلیدی استفادہ کنندگان سے بھی ملاقات کریں گے اور ان میں سے کئی کو رامبن میں وعدے کے مطابق رقم بھی تقسیم کریں گے۔ وہ خصوصی طور پر معذور استفادہ کنندگان میں موٹرائزڈ ٹرائیسائیکلیں/اسکوٹیز/ بھی تقسیم کریں گے۔
وہ گورنمنٹ پولی ٹیکنیک کالج، چندر کوٹ کا دورہ کر کے طلباء اور عملے کے ارکان سے بات چیت کریں گے اور ان کی طرف سے لگائے گئے سٹالز کا دورہ کریں گے، ان کی مصنوعات کی نمائش کریں گے۔ وزیر مختلف کمپنیوں میں ہنر مند نوجوانوں کی تقرری کے لیے ایک جاب میلہ بھی شروع کریں گے۔ بعد میں وہ عملی طور پر مختلف پروجیکٹوں  کا سنگ بنیاد رکھیں گے۔
وزیر موصوف، چیرپرسن، ضلع ترقیاتی کونسل  اور رام بان کے ضلع کمشنر کے ساتھ بھی بات چیت کریں گے۔
جناب چندر شیکھر اس کے بعد پٹنی ٹاپ کے لیے روانہ ہوں گے جہاں وہ پنچایتی راج اداروں کے نمائندوں کے علاوہ ہوٹل والوں، نوجوانوں اور سیاحتی کلبوں کے اراکین سے بات چیت کریں گے۔ وہ وہاں صفائی مہم بھی شروع کریں گے۔
جموں میں، وزیر موصوف، ریجنل ڈائریکٹوریٹ آف اسکل ڈیولپمنٹ اینڈ انٹرپرینیورشپ اور نیشنل اسکل ٹریننگ انسٹی ٹیوٹ  کے ٹرینیز اور عہدیداروں کے ساتھ بات چیت کریں گے اور ان کے ساتھ مقامی لوگوں کی خواہشات اور دستیاب وسائل کو ذہن میں رکھتے ہوئے اضلاع میں ہنر مندی کی کوششوں پر تبادلہ خیال کریں گے۔
وزارت اطلاعات ونشریات
اطلاعات و نشریات کے وزیر مملکت جناب ایل موروگن ریاست کرناٹک کے دوروزہ دورے پر رہیں گے
وزیر مملکت آج شام میسور پہنچیں گے اور کل وہاں پر متعدد پروگراموں میں شرکت کریں گے
نئی دہلی، 28/اگست2021 ۔ اطلاعات و نشریات کے وزیر مملکت جناب ایل موروگن، کل دوپہر میسورو میں آل انڈیا ریڈیو کے احاطے میں بھارت کی آزادی کے 75 برس کے موقع پر ’آزادی کا امرت مہوتسو‘ کے ایک جزو کے طور پر ریجنل آؤٹ ریچ بیورو، کرناٹک کے میسورو فیلڈ آفس کے ذریعے منعقدہ تین روزہ تصویری نمائش کا افتتاح کریں گے۔
اس کے بعد وزیر موصوف آل انڈیا ریڈیو، میسورو میں موسیقی کے فنکاروں کی ایک فوٹو گیلری ناڈالیا کا دورہ کریں گے۔
سویرے آل انڈیا ریڈیو کے اپنے دورے سے قبل وہ ستور مٹھ کے قابل احترام جگد گرو ڈاکٹر شیوراتری راجندر مہاسوامی جی کی 106ویں یوم پیدائش تقریب میں حصہ لیں گے۔ اس کے بعد وہ میسورو کے جے ایس ایس کالج آف آرٹس، کامرس اینڈ سائنس میں کمیونٹی ریڈیو اسٹیشن کا افتتاح کریں گے۔